# Tekstforslag 8

Ansøger har søgt for sent

Ansøger, skal til standardiseret vurdering.

Ansøger til:

* 2-årig hf-uddannelse, der ikke søger om optagelse i direkte forlængelse af 9. eller 10. klasse.

Tekstforslaget er tiltænkt den institution, der er 1. prioritet

Du har som din 1. prioritet søgt om optagelse på den 2-årige hf-uddannelse på [institutionens navn]. Da din ansøgning er underskrevet efter den 1. marts, har du ikke fået reserveret plads på uddannelsen.

**Den videre proces**

Først når hele fordelingsprocessen er overstået, kan vi se, om vi har en plads til dig. Hvis vi ikke har plads, vil vi sende din ansøgning videre til din næste prioritet. Hvis der ikke er plads på nogen af de institutioner, du har prioriteret, skal du selv kontakte andre institutioner, der udbyder den uddannelse, du søger om optagelse på, og høre, om de har plads til dig.

Da du ikke søger om optagelse i direkte forlængelse af 9. eller 10. klasse, ved vi allerede nu, at du skal til en standardiseret vurdering før det kan afgøres, om du kan optages på uddannelsen.

Når det er afklaret, hvilken institution du kan få plads på, vil institutionen derfor indbyde dig til en samtale, hvor dine forudsætninger for at starte på og gennemføre uddannelsen vil blive vurderet.